《岁久旱喜雨》
宋代·薛靖

东南苦亢阳，吴越重罹厄。
流徙罄村墟，入夏地尚赤。
讵无沟中人，矧乃急往役。
赖兹天心慈，弗终閟膏泽。
凯风将雨至，蓬蓬亘昕夕。
水势行涧呼，云阴四郊积。
祁祁沾洒均，欢声遍南陌。
秋秧布有种，万一偿春麦。
相率理长鑱，幸可谋担石。
我亦歌豳风，忧心遮几释。

作者简介：薛靖，鄞县（今浙江宁波）人。高宗绍兴二年（一一三二）进士。有《南枝集》、《南枝续集》（《甬上耆旧诗》卷二），已佚。今录诗二首。